শ্রুতকীর্তি
হিন্দু মহাকাব্য রামায়ণ অনুসারে রাজা কুশধ্বজ ও তার স্ত্রী রাণী চন্দ্রভাগার কনিষ্ঠ কন্যা ছিলেন শ্রুতকীর্তি৷ কুশধ্বজ ছিলেন রামায়ণের মূল চরিত্র রামের স্ত্রী সীতার পালকপিতা জনকের অনুজ৷ শ্রুতকীর্তি বর্তমান সপ্তরী জেলার রাজবিরাজ অঞ্চলে জন্মগ্রহণ করেছিলেন বলে অনুমান করা হয়, তিনি ছিলেন দেবী মহালক্ষ্মীর পুষ্পের অবতার৷ রাজা কুশধ্বজ ঐ অঞ্চলেই রাজত্ব করতেন৷ ইতিহাসিক সুত্রমতে তাদের পারিবারিক ছিলো বর্তমান রাজদেবী মন্দির বা তার আশেপাশে৷ তিনি রামের অনুজ শত্রুঘ্নকে বিবাহ করেন৷ তাদের শত্রুঘাতী ও সুবাহু নামে দুই পুত্র সন্তান হয়৷ শ্রুতকীর্তির সহোদরা মাণ্ডবী রাজা কুশধ্বজের জ্যেষ্ঠ কন্যা৷ রামায়ণ অনুযায়ী রাম লক্ষণ সীতা পিতৃসত্য পালনের জন্য বনবাসে গমন করলে তিনি এবং তার জ্যেষ্ঠা মাণ্ডবী বাড়ীর বাকি সকলের সেবায় নিজেদেরকে নিয়োজিত করেন। পরবর্তীকালে শত্রুঘ্ন মধুপুরা বা মধুপুরী-র (সম্ভবত বর্তমান মথুরা) অসুর রাজা লবণাসুরকে বধ করেন ও ঐ স্থানে রাজা হন, তার সাথে সাথে শ্রুতকীর্তি হন মধুপুরার রাণী।